Sekolah Menengah Kebangsaan Seri Tanjong, Melaka

Sekolah Menengah Kebangsaan Seri Tanjong atau nama ringkasnya SMK Seri Tanjong, merupakan sebuah Sekolah menengah kebangsaan yang terletak di Tanjung Kling Pos. Pada 2009, Sekolah Menengah Kebangsaan Seri Tanjong memiliki 1001 orang pelajar lelaki dan 983 orang pelajar perempuan, menjadikan jumlah keseluruhan murid seramai 1984 orang. Ia mempunyai seramai 126 orang guru.2009 Sejarah Sejarah Awal Idea untuk mewujudkan sebuah sekolah menengah di kawasan Tanjong Kling telah terjelma sejak awal tahun 1960-an lagi. Kesedaran ini timbul disebabkan oleh masalah pengangkutan yang dihadapi oleh pelajar-pelajar kawasan ini yang bersekolah di Bandar Melaka. Atas kesedaran inilah beberapa orang AJK UMNO kawasan Tanjong antaranya Allahyarham Tuan Haji bin Haji Abdul Manap, Allahyarham Tuan Haji Jaafar bin Alang dan Tuan Haji Mohd. Amin bin Saad telah mengemukakan idea tersebut kepada Wakil Rakyat Kawasan Tanjong pada masa itu. Justeru itu, pada tahun 1968 lahirlah sebuah sekolah menengah yang menempatkan pelajar-pelajar aliran Melayu dari kawasan Tanjong yang meliputi pelajar-pelajar dari Sungai Udang hingga Klebang. Sekolah ini diberi nama Sekolah Menengah Tanjong Kling. Oleh kerana belum mempunyai bangunan sendiri, pelajar-pelajar pelopor (tingkatan satu) telah menumpang di Sekolah Kebangsaan Lereh. Pelajar Sekolah Menengah Tanjong Kling menumpang di sekolah tersebut sehingga 1970. Perkembangan Sekolah Pada tahun 1970 bangunan tetap Sekolah Menengah Tanjong Kling telah siap dibina di kampung Ghafar Baba berhampiran Tangga Batu dan Kampung Gelam. Semua pelajar yang menumpang di Sekolah Kebangsaan Lereh telah berpindah ke sini. Pada awal penubuhannya, sekolah mempunyai 10 orang guru dan 308 orang murid. Terdapat 8 buah kelas yang terdiri dari 4 buah kelas Tingkatan Satu dan 4 buah kelas Tingakatan Dua. Selaras dengan perkembangan pesat kawasan ini dari segi penempatan dan ekonomi sekolah ini juga turut berkembang. Pelajarnya semakin hari semakin bertambah. Kini sekolah ini mempunyai hampir 1800 orang pelajar, yang terdiri daripada pelajar Tingkatan Satu hingga Enam Atas yang belajar dalam 49 buah kelas. Pada tahun 1979, nama sekolah telah ditukar kepada Sekolah Menengah Seri Tanjong. Gred sekolah juga telah dinaikkan ke gred A. Beberapa buah bangunan tambahan terpaksa dibina untuk menampung pertambahan murid. Pada tahun 1977 sebuah bangunan yang mengandungi 7 buah bilik darjah dan sebuah bilik perpustakaan telah dibina. Pada tahun 1985, dengan pengambilan tanah yang berhampiran, kawasan sekolah telah bertambah luas menjadi 12.1 ekar. Di atas tanah ini telah dibina sebuah bangunan yang menempatkan 3 buah makmal sains tulen dan sebuah bangunan tiga tingkat. Bangunan ini mengandungi 13 buah bilik darjah sebuah perpustakaan, bilik sumber dan bilik tayangan. Bangunan ini bernilai RM500,000.00. Oleh kerana bilangan murid terus bertambah, dua buah bangunan gotong-royong yang mengandungi 9 bilik darjah telah dibina pada tahun 1989. Salah satu kebanggaan sekolah ini ialah suraunya. Surau ini merupakan salah sebuah surau sekolah yang besar di negeri Melaka. Surau ini berharga RM120,000.00 adalah hasil dari derma dan sumbangan yang diberikan oleh orang ramai. Bangunan surau ini memberikan kemudahan kepda pelajar dan guru-guru beragama Islam menjalankan aktiviti-aktiviti agama dan solat. Selain itu, projek keceriaan bagi tujuan keindahan sekolah dan menarik minat pelajar ke seolah turut dipergiatkan. Hasilnya, pada tahun 1994 sebuah Taman Kemahiran Hidup diwujudkan. Pada tahun 1995, sebuah bangunan mengandungi 2 buah bengkel kemahiran hidup, sebuah bangunan yang mengandungi enam bilik darjah dan Dewan Sekolah siap dibina. dengan siapnya bangunan ini mulai 1995 semua pelajar sekolah ini belajar dalam satu sesi. Dengan adanya dewan sekolah (Dewan Seri Tanjong) beberapa aktiviti dan pertandingan peringkat sekolah negeri Melaka telah diadakan di sini. Pada tahun 1996 Perayaan Hari Guru Peringkat Negeri Melaka telah diadakan di sini. Sejak penubuhan sekolah ini hingga kini (2017), Sekolah Menengah Seri Tanjong telah ditadbirkan oleh 1 orang pengetua. Hasil usaha mereka inilah, sekolah ini berada seperti dalam keadaannya sekarang. Senarai Pengetua (1968 - 2017) Semenjak penubuhannya hingga kini, SMK Seri Tanjong telah ditadbir oleh pengetua berikut: Hala Tuju Sekolah Visi Sekolah Pendidikan Berkualiti Insan Terdidik Negara Sejahtera Misi Sekolah Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara Kebitaraan Sekolah Subjek Sejarah , Bicara Berirama, Petanque Slogan Sekolah 'Usaha Jaya’ Motto Sekolah 'SERI HEBAT!!!!' Dasar Kualiti Sekolah Dalam usaha mencapai misi selaras dengan Pelan Pembangunan Pendidikan Malaysia (PPPM), SMK Seri Tanjong menetapkan beberapa dasar ke arah pencapaian kualiti:- 1. Meningkatkan pencapaian prestasi akademik sekurang-kurangnya 5% setiap tahun. 2. Mencapai: * 95% pelajar mencapai melebihi band 3 pada peringkat PT3. * 10% pelajar mendapat A dalam semua mata pelajaran, 30% layak ke Matrikulasi,50% layak ke tingkatan 6 dan lulus 100% pada peringkat SPM. * 10% pelajar mendapat A dalam semua mata pelajaran, 100% layak ke IPT dan 100% mendapat sijil penuh pada peringkat STPM. 3. Kurang daripada 0.2% pelajar terlibat dalam masalah disiplin berat. 95% purata kehadiran pelajar. 4. Memperkasa pelbagai program untuk pembentukan sahsiah terpuji pelajar. 5. Mencapai johan peringkat kebangsaan dalam semua pertandingan atau permainan yang menjadi ETOS sekolah. 6. Semua panitia dapat membelanjakan sekurang-kurangnya 95% daripada wang yang diperuntukkan menjelang akhir tahun dan semua bil dapat dijelaskan dalam masa 14 hari. 7. Sistem pengurusan kewangan sekolah pada tahap cemerlang dan tiada audit bersyarat. 8. Persekitaran sekolah yang kondusif, ceria dan bermaklumat berfokuskan 3K. 9. Membudayakan PLC dalam PdP. Logo Sekolah 1) Buku dan Pena, Lima Bulatan Atom Dan Roda Tenaga Merupakan ciri-ciri yang digunakan untuk membentuk murid-murid dalam semua aspek didikan akademik, sukan serta sains dan teknologi tanpa mengabaikan unsur-unsur yang dapat membentuk akhlak yang mulia. 2) Dua Ekor Pelanduk yang Memegang Anak Bulan dan Bintang Menunjukkan SMK Seri Tanjong dalam negeri Melaka dan Persekutuan 3) Lima Bilah Keris Melambangkan taat setia dan keluhuran dalam mempertahankan panji-panji sekolah 4) Warna Kuning adalah simbol kecintaan suci murni kepada sekolah. 5) Warna Hijau Warna hijau ialah warna rasmi sekolah 6) Usaha Jaya Adalah cogan kata sekolah Lagu Sekolah Seri Tanjong, Seri Tanjong Sekolah kemegahan kita Tekad putra putri bangsa Capai cita mulia Berkat usaha serta jaya Tingkat prestasi bersama Berdisplin bermoral tinggi Itulah ikrar dan janji Seri Tanjong Seri Tanjong Kan kukenang sentiasa Bina bangsa dan agama Melaka dan Malaysia LAGU SMK SERI TANJONG,MELAKA Pelan Pelan Sekolah Utama Pelan Kedudukan Kelas Maklumat Am dan Enrolmen Maklumat Am Enrolmen Piagam Pelanggan Seri Kami warga pendidik sekolah ini dengan penuh kesedaran berikrar dan berjanji akan melaksanakan dan menjayakan perkara-perkara berikut : Sentiasa berusaha meningkatkan prestasi akademik murid Berusaha memberi pendidikan kepada semua murid tanpa mengira tahap keupayaan mereka. Sentiasa berusaha membentuk generasi yang berpendidikan dan seimbang dari segi intelek, rohani, emosi dan jasmani. Sentiasa bekerjasama dengan ibubapa, komuniti dan agensi luar ke arah kecemerlangan sekolah. Sentiasa peka dan prihatin dengan permasalahan dan kebajikan warga Seri Tanjong. Pentadbiran Sekolah Barisan pentadbir bagi Sekolah Menengah Kebangsaan Seri Tanjong bagi sesi 2017 adalah seperti berikut : Pengetua Guru Penolong Kanan Pentadbiran Guru Penolong Kanan Hal Ehwal Murid Guru Penolong Kanan Kokurikulum Program Kecemerlangan Akademik Program Asuh, Asah Asak untuk pelajar Tingkatan 3 Program Kecemerlangan PT3, SPM dan STPM Kelas tambahan koperasi - Biologi Kelas Tambahan dan Tuisyen Program Gerak Minda Prep Oh My English Kelas Prep PT3 Program gali A+ Hal Ehwal Murid Program Keselamatan Jalan Raya Bersama JKKR Program Tiada Aedes, Tiada Denggi Program Pemeriksaan Kesihatan Program Sekolah Penyayang Program Gaya Hidup Sihat Program 3K Kokurikulum Sambutan Maulidurrasul - Pimpinan Kelab Imam Muda Aktiviti Kelab/Persatuan dan Badan Beruniform Smart Street Learning - Kelab Keselamatan Jalan Raya Program Cekap Tenaga Pencapaian Sambutan Bulan Kebangsaan 2017 Tarikh : 7 Ogos 2017 (Isnin) Masa : 7.30 - 9.30 pagi Tempat : Dewan Seri Sambutan Bulan Kemerdekaan ke-60 tahun telah diadakan bagi peringkat SMK Seri Tanjong. Sambutan inu adalah anjuran bersama Unit Hem, Unit Kokurikulum, Bidang Kemanusiaan, Kelab 1Malaysia bersama Pejabat Penerangan Daerah Melaka Tengah. Pelbagai aktiviti telah dijalankan sepanjang bulan Ogos tersebut. Antara aktiviti yang telah dijalankan ialah : Kahoot Merdeka Berita Arkib Ceria Merdeka Kelas Buletin Merdeka Deklamasi Sajak Merdeka Melukis Tokoh Negara Permainan Tradisional (Batu Seremban, Capte dan Sahibba) Arca Kemerdekaan Pertandingan Filem Pendek (Malaysiaku Dirgahayu) Komik Merdeka Doodle Merdeka Video Erti kemerdekaan Kuiz LATUBI Merdeka Nyanyian Lagu Patriotik Sayembara Puisi Merdeka Antara gambar menarik sepanjang Sambutan Bulan Kebangsaan yang dijalankan : Galeri Warisan Galeri ini memainkan peranan yang penting sebagai tempat penyimpanan khazanah bersejarah sekolah dan menjadi pusat rujukan kepada sekolah lain, mahupun pengunjung luar. Pelbagai peralatan, permainan, dan barangan antik yang ditempatkan di galeri ini. Berikut merupakan antara gambar dan suasana di dalam Galeri Warisan SMK Seri Tanjong. Prasarana Sekolah ini mempunyai pelbagai prasarana. Antaranya ialah : 18 blok bangunan semuanya Padang Gelanggang Pentaque Kantin 3 buah Makmal Siber Kuaters Guru Dataran Nilam Gelanggang Bola Tampar Dewan Seri Surau Panorama Sekolah Alamat Sekolah Menengah Kebangsaan Seri Tanjung Tanjung Kling Pos 76400, Tanjong Kling Melaka, Malaysia Telefon = 06-3511539 Faks = 6063510825 E-mel =smkseritanjung@ppdmelakatengah.net Rujukan Pautan luar Sekolah Menengah Kebangsaan Seri Tanjung, Melaka